**NOTAT**

|  |  |
| --- | --- |
| **Til:** | Fakultetsstyret |
| **Fra:** | Fakultetsdirektøren |
| **Kopi:** | Vararepresentantene, instituttene, fak.adm.ledelse |
| **Gjelder:** | **STILLINGSBESKRIVELSE FOR DEKAN VED DET ODONTOLOGISKE FAKULTET** |
| **Møte:** | **23.04.2024** |
| **Saksbehandler:** | leifej |
| **Dato:** 02.04.2024 | **Signatur:** |  | **Saksnummer:** 2020/2892  |  |
| **Forslag til vedtak** Fakultetsstyret vedtar det framlagte forslaget til stillingsbeskrivelse for stilling som dekan ved Det odontologiske fakultet, med de endringer som fremkom i møtet. Hjemmel for midlertidig ansettelse er regulert i universitets- og høyskoleloven § 6-4 nr 1.  |

Åremålsperioden for dekanen utgår 31.12.2024. Med dette fremmes forslag til stillingsbeskrivelse for valgperioden 01.01.2025-31.12.2028, som er identisk til den som ble vedtatt av fakultetsstyret for fire år siden.

Stillingsbeskrivelsen bygger på Normalregler for fakulteter ved UiO, gjeldende Styrings- og administrasjonsreglement ved fakultetet og UiOs veiledende kompetansekrav for dekan og instituttleder. Stillingsbeskrivelsen har vært drøftet med de tillitsvalgte i møte 19.04.2024.

I forkant av forrige valg ble det diskutert hvorvidt man skulle stille krav om at dekanen skulle være autorisert tannlege. Bakgrunnen for diskusjonen var at man mente et slikt krav ville være styrende for hvem som kan stille til valg, blant annet ved at flere vitenskapelig ansatte på IOB dermed kunne være avskåret fra å stille. Imidlertid kan man ikke nekte vitenskapelig ansatte som er valgbare etter UiOs valgreglement, å stille til valg. Det tilsier at det kan være en fordel å være tannlege, men velgerne vil ikke være bundet av dette, som også ble bekreftet at Organisasjons og personalavdelingen, UIO.

Daværende fakultetsstyre vedtok i 2020 en litt midlere formulering, nemlig at dekanen *fortrinnsvis* bør være tannlege. Da dette punktet særlig ble diskutert ved forrige valg, har vi valgt å fremheve dette overfor nåværende Fakultetsstyre.

**Vedlegg:**

Utkast til stillingsbeskrivelse